Mississippius

Mississippius"Territoria, quae inter superiorem Mississippium et Missurium flumen continentur": pp. 136-137; "amnem Mississippium ... Ubi enim Mississippius et Missurius confluunt ..." . "Mississippius": Egger, C (1977). Lexicon Nominum Locorum, Officina Libraria Vaticana, s.v. "Mississippi (flumen)". "Mississipius fluvius"  seu flumen Mississippiense,"Flumen Mississippiense": Franciscus Glass, A Life of George Washington, in Latin Prose, ed. J. N. Reynolds (Novi Eboraci: Harper & Brothers, 1835), pp. 145, 170 Anglice etiam agnominibus Old Man River ('Fluvius Senex') et Big Muddy ('Magnum Turbidum') notum, est amnis qui per decem civitates foederatas Americanas fluit, reipublicae longissimus, aquamque e maximis superficiebus siccans flumen. Longitudine systema Mississippii et Missurii in orbe terrarum tertium est, area pelvis hydrographicae sexta. 

A Ferdinando de Soto, exploratore Hispanico, anno 1541 Mississipius repertum est. Saeculo XVIII finis erat, qui Ludovicianam, partem Novae Franciae et Novae Hispaniae a terris Imperii Britannici et Civitatum Foederatarum separaret. Usque adhuc interdum finis putatur, qui partem occidentalem Civitatum Foederatarum ab orientali separat. 

Fluxus

E lacu Itasca (vel a rivis in eum fluentibus) in Minnesota oritur. Minneapolim et Urbem Sancti Pauli Minnesotae urbes maximae in ripis eius stant. POstea per confinium Minnesotae et Visconsiniae fluit, Visconsiniae et Iowae, Iowae et Illinoesiae, Illinoesiae et Missuriae; fluxus Mississippii superior usque ad Urbem Sancti Ludovici in Missuria habetur, ubi Missurius accola longissimus cum Mississippio coniungitur. 

Fluxus medius brevis est, nam ab ostio Missurii usque ad ostium Ohii accolae aquosissimi habetur; decursus aquae Ohii in ostio maior, quam Mississipii est. 

Fluxus inferior ab ostio Ohii usque ad deltam continuatur. Tennesiam ab Arcansia hic Mississippius separat; Memphis Tennesiae urbs hic ad ripam eius laevam aedificata est, a ripa autem dextra Arkansa accola fluxus inferioris maximus effundutur. Postea Arcansiam a Mississippia flumen separat et Missisisippiam a Ludoviciana; in Ludoviciana Rubribaculum civitatis caput et Novum Aurelianum urbs maxima et famosissima ad Mississippium patent.

Delta

Mississippius delta maximum areae 28,6 milia chm² habet in Ludoviciana civitate, ubi in sinum Mexicanum influit; regio autem, quae saepius  nominatur, sensu geographico nec delta nec delta interius est.

Flumen Rubrum, quod antea tributarius Mississipii erat, nunc per Atchafalayam (in quam et pars Mississippii aquarum abit) in sinum Mexicanum se effundit. 

Notum est Mississipii alveum principalem in delta mutari, nam priscum arenis obfusum fluvius relinquit ut bracchium; his locis talia bracchia bayou nominantur. Millennio secundo a.C.n. Bayou Teche alveus principalis fuit; a saeculo secundo vel tertio usque ad decimum Bayou Lafourche fuit alveus maximus. Nunc ad Atchafalayam moveri videtur.

 Notae 

 Bibliographia 
 .
 .
 .
 .
 .

 Nexus externi 


Categoria:Flumina Arcansiae
Categoria:Flumina Illinoesiae
Categoria:Flumina Iovae
Categoria:Flumina Ludovicianae
Categoria:Flumina Kentukiae
Categoria:Flumina Minnesotae
Categoria:Flumina Mississippiae
Categoria:Flumina Missuriae
Categoria:Flumina Tennesiae
Categoria:Res geographicae Visconsiniae